Waro ke mabênê taxa Kaşkolî ya Wanî û sînorê Îranî de yo çend serran ra nata meyîtê multecîyan yenê dîyene. War de meyîto bîn ame dîyene.
Ame zanayene ke multecî wexto kê sînorê Îranî ra derbazê Tirkîya kerdêne cemidîyayîşî ra merd. Meyîtê multecîyî ame berdene bi Nêweşxaneyê Dewlete yê Elbakî ye Wanî û cigêrayîş ra dima zî ame erşawitene bi Dezgehê Tipa Edlîyî. Par heman warî de bi ameyîşê wisarî binê vewre de zaf meyîtê multecîyan ameybî dîyene.
